**ĮSAKYMAS**

**DĖL PASIŪLYMO PIRKTI NEKILNOJAMĄJĮ TURTĄ MOLĖTŲ RAJONO SAVIVALDYBĖS NUOSAVYBĖN EKONOMINIO IR SOCIALINIO PAGRINDIMO**

2023 m. rugsėjo    d. Nr. B6-

Molėtai

Vadovaudamasis Lietuvos Respublikos vietos savivaldos įstatymo 33 straipsnio 3 dalies 2 ir 5 punktais, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimų tvarkos aprašo patvirtinimo“, 17 ir 18 punktais, atsižvelgdamas į tai, kad Savivaldybė siekia teikti paraišką regioninės pažangos priemonei 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“, patvirtintai Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 "Dėl regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo",

t v i r t i n u Nekilnojamojo turto pirkimo Molėtų rajono savivaldybės nuosavybėn ekonominį ir socialinį pagrindimą (pridedama).

Šis įsakymas gali būti skundžiamas Molėtų rajono savivaldybės administracijos direktoriui (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

|  |  |
| --- | --- |
| Administracijos direktorius | Sigitas Žvinys |

PATVIRTINTA

Molėtų rajono savivaldybės administracijos direktoriaus 2023 m. rugsėjo 19 d. įsakymu Nr.

**NEKILNOJAMOJO TURTO PIRKIMO MOLĖTŲ RAJONO SAVIVALDYBĖS NUOSAVYBĖN EKONOMINIS IR SOCIALINIS PAGRINDIMAS**

1. Ekonominis ir socialinis pagrindimas parengtas vadovaujantis Lietuvos Respublikos vietos savivaldos įstatymu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Aprašas).
2. Šiuo metu vyksta pasirengimo darbai 2022–2030 m. Utenos regiono plėtros plano, patvirtinto Utenos regiono plėtros tarybos kolegijos 2023 m. sausio 30 d. sprendimu Nr. KS(T)-4 „Dėl 2022–2030 m. Utenos regiono plėtros plano patvirtinimo“, paraiškų teikimui Pažangos priemonių finansavimui. Molėtų rajono savivaldybė planuoja teikti paraišką regioninės pažangos priemonei 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“, patvirtintai Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 "Dėl regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo" (toliau – Priemonė). Priemonei įgyvendinti Savivaldybė planuoja panaudoti administracinį – parduotuvės pastatą (unikalus Nr. 6296-3000-2012), esantį Molėtų r. sav., Molėtų m., Amatų g. 4 (toliau – Pastatas). Šiuo metu Molėtų rajono savivaldybei nuosavybės teise priklauso Pastato 65/100 dalys. Kitas pastato 35/100 dalis nuosavybės teise valdo uždaroji akcinė bendrovė „Molėtų švara“ (toliau – Bendrovė). Atsižvelgus į tai, kad Bendrovė jai nuosavybės teise priklausančiose patalpose nevykdo įstatuose nustatytos veiklos ir šias patalpas nuomoja, tikslinga patalpas nupirkti Savivaldybei, pakeisti pastato paskirtį ir pritaikyti Priemonės įgyvendinimui.
3. Aprašo 10.1 papunktis reglamentuoja, kad pirkimas neskelbiamų derybų būdu gali būti atliekamas, „...jeigu iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.“ Pastatas yra Molėtų miesto centre, šalia sukurta infrastruktūra atitinka sąlygas Priemonės įgyvendinimui, Savivaldybei nuosavybės teise priklausanti pastato dalis šiuo metu nenaudojama, todėl visiškai atitinka perkančios organizacijos poreikius.
4. Savivaldybė nuosavybės teise priklausančių nenaudojamų pastatų Molėtų mieste neturi, todėl kitos poreikio įgyvendinimo alternatyvos nėra.
5. Atsižvelgus į 2 – 4 punktuose išvardintus aspektus, ekonomiškai ir socialiai naudingiausia alternatyva yra pirkti 35/100 Pastato dalis.
6. Pastato dalis bus perkama neskelbiamų derybų būdu, vadovaujantis Aprašu.
7. Pirkimo komisija, priimdama sprendimą, turi vadovautis šiais kriterijais:
	1. pirkti 35/100 Pastato dalis neskelbiamų derybų būdu Savivaldybės nuosavybėn;
	2. perkamas nekilnojamasis turtas turi būti inventorizuotas ir teisiškai įregistruotas Nekilnojamojo turto registre, negali būti įkeistas;
	3. Pastato dalies pirkimo kaina nustatoma atliekant individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka, siekiant ekonomiškai naudingiausio rezultato.

\_\_\_\_\_\_\_\_\_\_\_\_\_\_\_\_\_\_